。有护军摆思哈喇者当太宗上宾时托疾不守门，至是已授骑都尉又一云骑尉，遏必隆举劾其前罪下部鞫实置之法籍其家，以与遏必隆旋任议政大臣，三月掌銮仪卫事，十月擢领侍卫内大臣。十四年加少保兼太子太保，寻加少傅兼太子太傅。十八年受遗诏与索尼苏克萨哈鳌拜同为辅政大臣。康熙六年三月御史张惟赤疏请圣祖仁皇帝亲政于是索尼等以归政请、遏必隆亦恳请再三，是嵗七月上躬亲大政，谕部加恩辅臣以示酬庸之典，诏从部议加赐遏必隆一等公爵，复以其长子法喀袭原授之一等公，遏必隆奏辞不允，赐戴双眼孔雀翎，明年加太师，寻乞罢辅政温谕慰留，又明年再请乃